ข้อบัญญัติกรุงเทพมหานครข้อบัญญัติกรุงเทพมหานครเรื่อง กำหนดบริเวณห้ามใช้หรือเปลี่ยนการใช้อาคารบางชนิดหรือบางประเภทพ.ศ.๒๕๒๕--------------------- โดยที่เป็นการสมควรมีข้อบัญญัติกรุงเทพมหานครเรื่อง กำหนดบริเวณห้ามใช้หรือเปลี่ยนการใช้อาคารบางชนิดหรือบางประเภท อาศัยอำนาจตามความในมาตรา๙ แห่งพระราชบัญญัติควบคุมอาคาร พ.ศ. ๒๕๒๒ และมาตรา ๖๗แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๑๘ กรุงเทพมหานครโดยได้รับความเห็นชอบจากสภากรุงเทพมหานครจึงตราข้อบัญญัติกรุงเทพนครขึ้นไว้ดังต่อไปนี้ ข้อ ๑ข้อบัญญัติกรุงเทพมหานครนี้เรียกว่า "ข้อบัญญัติกรุงเทพมหานคร เรื่อง กำหนดบริเวณห้ามใช้หรือเปลี่ยนการใช้อาคารบางชนิดหรือบางประเภทพ.ศ. ๒๕๒๕" ข้อ ๒ข้อบัญญัติกรุงเทพมหานครนี้ให้ใช้บังคับตั้งแต่วันถัดจากวันประกาศในราชกิจจานุเบกษาและกรุงเทพกิจจานุเบกษาเป็นต้นไป ข้อ ๓ห้ามเจ้าของหรือผู้ครอบครองอาคาร ซึ่งไม่เป็นอาคารประเภทควบคุมการใช้ภายในบริเวณดังต่อไปนี้ใช้หรือยินยอมให้บุคคลใดใช้อาคารดังกล่าวเป็นอาคารประเภทควบคุมการใช้เพื่อกิจการตามมาตรา ๓๒แห่งพระราชบัญญัติควบคุมอาคาร พ.ศ. ๒๕๒๒ (ก) บริเวณที่ ๑เริ่มจากจุดบรรจบของคลองอรชรฝั่งตะวันออกกับคลองแสนแสบฝั่งใต้ไปตามคลองแสนแสบทางทิศตะวันออกจนบรรจบกับทางรถไฟสายช่องนนทรีจากจุดนี้เลี้ยวขวาไปตามทางรถไฟสายช่องนนทรีทางทิศใต้จนบรรจบกับคลองไผ่สิงห์โตฝั่งเหนือจากจุดนี้เลี้ยวขวาไปตามคลองไผ่สิงห์โตทางทิศตะวันตกจนบรรจบกันถนนอังรีดูนังต์ฝั่งตะวันออกจากจุดนี้เลี้ยวขวาไปตามถนนอังรีดูนังต์และคลองอรชรทางทิศเหนือจนบรรจบกับคลองแสนแสบฝั่งใต้ (ข) บริเวณที่ ๒ เริ่มจากจุดบรรจบของถนนพระรามที่๔ ฝั่งใต้กับเส้นขนานซึ่งห่างจากเขตถนนสีลมฝั่งใต้ ๑๐๐ เมตร ไปตามถนนพระรามที่ ๔ทางทิศตะวันออกเฉียงใต้จนบรรจบกับเส้นขนานซึ่งห่างจากเขตถนนสาธรใต้ฝั่งใต้ ๑๐๐ เมตรจากจุดนี้เลี้ยวขวาไปตามเส้นขนานนี้ทางทิศตะวันตกเฉียงใต้จนบรรจบกันเส้นต่อแนวถนนสุรศักดิ์ทางทิศใต้จากจุดนี้เลี้ยวขวาไปตามเส้นต่อแนวถนนสุรศักดิ์และถนนสุรศักดิ์ทางทิศเหนือจนบรรจบกับเส้นขนานซึ่งห่างจากเขตถนนสีลมฝั่งใต้ ๑๐๐ เมตรจากจุดนี้เลี้ยวขวาไปตามเส้นขนานนี้ทางทิศตะวันออกเฉียงเหนือจนบรรจบกับถนนพระรามที่ ๔ ฝั่งใต้ (ค) บริเวณที่ ๓ เริ่มจากจุดบรรจบของคลองสามเสนฝั่งเหนือกับทางรถไฟสายเหนือไปตามทางรถไฟสายเหนือทางทิศเหนือจนบรรจบกับคลองบางซื่อฝั่งใต้จากจุดนี้เลี้ยวขวาไปตามคลองบางซื่อทางทิศตะวันออก จนบรรจบกับเส้นขนานซึ่งห่างจากเขตถนนพหลโยธินฝั่งตะวันตก ๑๐๐ เมตร จากจุดนี้เลี้ยวขวาไปตามเส้นขนานนี้ทางทิศใต้จนบรรจบกับคลองสามเสนฝั่งเหนือจากจุดเลี้ยวขวาไปตามคลองสามเสนทางทิศตะวันตกเฉียงเหนือจนบรรจบกับทางรถไฟสายเหนือ (ง) บริเวณที่ ๔เริ่มจากจุดบรรจบของคลองสามเสนฝั่งเหนือกับเส้นขนานซึ่งห่างจากเขตถนนพหลโยธินฝั่งตะวันออก ๑๐๐ เมตร ไปตามเส้นขนานนี้ทางทิศเหนือจนบรรจบกับคลองบางซื่อฝั่งใต้จากจุดนี้เลี้ยวขวาไปตามคลองบางซื่อทางทิศตะวันออกจนบรรจบกับเส้นขนานซึ่งห่างจากเขตถนพหลโยธินฝั่งตะวันออก ๑,๐๐๐ เมตรจากจุดนี้เลี้ยวขวาไปตามเส้นขนานนี้ทางทิศใต้จนบรรจบกับเส้นขนานซึ่งอยู่ห่างจากเขตถนนดินแดงฝั่งเหนือ๑๐๐ เมตร จากจุดนี้เลี้ยวขวาไปตามเส้นขนานนี้ทางทิศตะวันตกเฉียงใต้จนบรรจบกับคลองสามเสนฝั่งเหนือจากจุดนี้เลี้ยวขวาไปตามคลองสามเสนทางทิศตะวันตกเฉียงเหนือจนบรรจบกับเส้นขนานซึ่งอยู่ห่างจากเขตถนนพหลโยธินฝั่งตะวันออก ๑๐๐ เมตร ทั้งนี้ตามแผนที่ท้ายข้อบัญญัติกรุงเทพมหานครนี้ ข้อ ๔ภายในบริเวณตามข้อ ๓ ห้ามเจ้าของหรือผู้ครอบครองอาคารประเภทควบคุมการใช้ใช้หรือยินยอมให้บุคคลใดใช้อาคารนั้นเป็นอาคารควบคุมการใช้ประเภทอื่นผิดไปจากที่ได้ระบุไว้ในใบอนุญาต ข้อ ๕ให้ผู้ว่าราชการกรุงเทพมหานครรักษาการตามข้อบัญญัติกรุงเทพมหานครนี้ ประกาศณ วันที่ ๒ มีนาคม พ.ศ. ๒๕๒๕ พลเรือเอกเทียม มกรานนท์ ผู้ว่าราชการกรุงเทพมหานคร[ดูข้อมูลจากภาพกฎหมาย][รก.๒๕๒๕/๓๓/๒๒พ/๕ มีนาคม ๒๕๒๕] ฐาปนี/แก้ไข ๑๖ตุลาคม ๒๕๔๕ B+A(C)